b'\n_START_ARTICLE_\nJon Appleton\n_START_PARAGRAPH_\nJon Howard Appleton (s. 4. tammikuuta 1939) on yhdysvaltalainen s\xc3\xa4velt\xc3\xa4j\xc3\xa4. H\xc3\xa4n on opettanut Dartmouth Collegessa, Ruotsissa, Moskovassa, Massachusetts Institute of Technologyssa ja Keion yliopistossa (Tokio). H\xc3\xa4n oli mukana kehitt\xc3\xa4m\xc3\xa4ss\xc3\xa4 Synclavier-soitinta. Vuonna 2003 h\xc3\xa4n sai Yhdysvaltain elektroakustisen musiikin seuran palkinnon elinaikaisista saavutuksista._NEWLINE_Elektroakustisten teosten lis\xc3\xa4ksi Appleton on s\xc3\xa4velt\xc3\xa4nyt my\xc3\xb6s muun muassa piano- ja kamarimusiikkia. H\xc3\xa4nen teoksiaan on esitetty eri puolilla maailmaa, ja h\xc3\xa4n on toiminut my\xc3\xb6s kirjailijana. H\xc3\xa4nen kirjallisten julkaisujensa joukossa on Twenty-First Century Musical Instruments: Hardware and Software (1989). H\xc3\xa4n my\xc3\xb6s toimitti Ronald Pereran kanssa julkaisun The Development and Practice of Electronic Music (1975) ja kirjoitti esipuheen Barry Schraderin kirjaan Introduction to Electroacoustic Music (1982).'